Witzenberg-sportraad weer op wenpad | Netwerk24
Witzenberg-sportraad weer op wenpad
Die Witzenberg-sportraad: Isak Snyders (addisionele lid – finalis gemeenskapbouer van die jaar), Charmaine Mostert (projekbestuurder – finalis-vrywilliger van die jaar), Martin van Wyk (voorsitter Witzenberg-sport-en- rekreasieraad), Chantel Pietersen (addisionele lid) en Denzil Sauls (addisionele lid) met hul pryse.Foto:
Die Witzenberg-sportraad het Saterdag 25 Augustus by ’n prysuitdeling van die Wes-Kaapse departement van sport en kultuur uitgeblink.
Dié plaaslike sportbeheer­liggaam is as die Wes-Kaapse wenners in die afdeling sport- en-rekreasie-liggaam van die jaar vereer.
Met hierdie prys is die Witzenberg-sportraad ’n kandidaat om teen die res van die land by die nasionale toekenningsgeleentheid mee te ding.
Volgens die sportraad se voorsitter, Martin van Wyk, spreek hierdie eerbewys van die gedeelde visie en die ongekende toewyding van die sportraad se uitvoerende bestuur. “Dit spreek van die samewerking van Witzenberg-munisipaliteit en die volgehoue verbintenis tot die volhoubare verbetering van ons bestaande sportgeriewe en fasiliteite deur die ondersteuning van ons plaaslike sportforums in die onderskeie gemeenskappe.”
Allandale-substasie werk weer
Jimmy Carter langslewende oudpresident van VSA